Kill la Kill

Ang  ay isang seryeng anime na gawa ng Trigger at unang nag-ere noong 2013. Ang bida ng serye ay si Ryuko Matoi, isang mag-aaral na babae na hinahanap ang pumatay sa kanyang ama.

Ang Kill la Kill ay ang unang proyektong anime ng Trigger, na idinirekta ni Hiroyuki Imaishi at isinulat ni Kazuki Nakashima, na parehong nagtrabaho sa anime na Gurren Lagann. Nagsimulang mag-ere ang anime noong Oktubre 3, 2013. Isang adaptasyong manga na ginawa ni Ryō Akizuki ay nagsimula sa magasin na Young Ace noong Oktubre 2013.

Mga media

Anime
Ang proyektong anime, na idinirekta ni Hiroyuki Imaishi sa kanya na kompanyang Trigger, ay unang inanunsyo sa magasin na Newtype noong Pebrero 2013. Opisyal na inanunsyo ang serye noong Mayo 8, 2013. Nagsimulang umere ang anime sa MBS, TBS, CBC at BS-TBS noong Oktubre 8, 2013, habang ang unang bolyum na BD/DVD ay inilabas noong Enero 8, 2014.

Manga
Isang adaptasyong manga na gawa ni Ryō Akizuki ay nagsimula sa magasin ng Kadokawa Shoten na Young Ace noong Oktubre 4, 2013. Ang unang bolyum na tankōbon ay inilabas noong Disyembre 2, 2013, habang ang pangalawang bolyum ay inilabas noong Marso 7, 2014.

Musika
Ang musika para sa serye ay inilikha ni Hiroyuki Sawano. Ang unang temang pangsimula ng anime ay ang "Sirius" ni Eir Aoi, habang ang unang temang pangwakas ay ang  ni Miku Sawai. Ang pangalawang temang pangsimula ay ang "ambiguous" ng GARNiDELiA, habang ang pangalawang temang pangwakas ay ang  ng Sayonara Ponytail.

Soundtrack

Ang unang soundtrack album ay inilabas noong Disyembre 25, 2013. Naglalaman ito ng 18 na tugtog, kabilang na dito ang anim na kanta na ikinanta sa wikang Ingles at Aleman.

Mga sanggunian

Mga panlabas na link
Opisyal na website sa Ingles 
Opisyal website sa Hapon 

Anime